નવી દિલ્હી : અગસ્તા વેસ્ટલેન્ડ હેલિકોપ્ટર સોદામાં લાંચનાં આરોપ અંગે સંસદથી સડક સુધી ચાલી રહેલા હોબાળા વચ્ચે ભાજપનાં નેતા સુબ્રમણ્યમ સ્વામીએ એક મોટો ખુલાસો કર્યો છે. રાજ્યસભા સાંસદ સ્વામીએ શનિવારે કહ્યું કે આ મુદ્દે પૈસા લેનારા પત્રકારની પુછપરછ થવા જઇ રહી છે. સુબ્રમણ્યમ સ્વામીએ ટ્વિટ કરીને કહ્યું કે અગસ્તા વેસ્ટલેન્ડ ગોટાળામાં નાણા લેનારા પહેલા પત્રકારની પુછપરછ થવા જઇ રહી છે. આટલું જ નહી આ મુદ્દે વધારે એક પત્રકાર પર પણ ED નજર રાખી રહ્યું છે. જેને રાફેલ પાસેથી 5 કરોડ રૂપિયા મળ્યા હતા.